**Beszámoló. Sárkányhajó verseny, Dombori 2015**

2015. évi szezon negyedik versenyén, augusztus 9-én Domboriban megrendezett országos Sárkányhajó Bajnokságon hárman WIN-es lányok (Deme Klára, Pék Eleonóra és Szucsán Marina) nukleáris standot működtettünk.

Az akció jól sikerült és sikeresnek minősíthető. Több mint 50 ember látogatott el standunkra (50 totót másoltam, mind elfogyott és sokan párban oldották meg a kérdőívet). Ez a nagy számú látogatottság annak is volt köszönhető, hogy Nóra bemondatta a hangos bemondóba, hogy az MNT női szekció információ- és ismeretterjesztő standot működtet, és minden érdeklődőt szeretettel várnak. Azt követően tömegesen jöttek a sportolók, hozzátartozóik és gyerekeik. A nukleáris Totó most már jó, nincsenek benne félreérthető dolgok, de Nórának vannak további fejlesztési javaslatai, majd, ha kész lesz, szétküldjük a továbbfejlesztett verziót.

Az Erőterves lányok vállalati kombi autóval jöttek, így kényelmesen elfértünk benne hárman a kemping cuccokkal együtt. Mivel a mi sátrunk már alkatrész hiányos, Nóra felajánlotta a sajátját, így sátrunk is volt (pokoli melegben dolgoztunk, nagyon kellett a sátor). Az esemény előtt nem tudtam bemenni az ESZI-be, mert zárva volt, de a tatai és a Gastroblues fesztivál után sok minden maradt, és így elég volt. A szóró ajándékok vonatkozásában nagy kereslet mutatkozott a frízbi és a labda iránt. A lányoknak tetszett a szívecskés villogó.

A korábban beszerzett új pólók és sapkák gazdára találtak, úgyhogy megfontolandó a pótrendelésük.

A látogatóink aktívak és érdeklődőek voltak, egyesekkel hosszabban el is beszélgettünk. Például volt ott egy apuka három fiával, aki a szekszárdi kórház szülészeti osztályán dolgozik műtősként. Ő azt mondta, hogy a munkája révén azt látja, hogy a paksi nőknél nagyon gyakori a magzat korai elhalálozása (a terhesség 5 és 10 hét közötti időszakában) és ő ezt a sugárzás ártalmainak tudja be. Megkérdeztem, hogy ez hivatalos statisztika-e, arra azt mondta, hogy nem, csak ő ezzel nap, mint nap találkozik. Őszintén, erre nem tudtunk, mit válaszolni.

Meglepő, de a kérdőívet kitöltőknek közel a fele úgy tudta, hogy összesen két blokkunk van, és lesz még további kettő, tehát összesen négy atomerőművi blokkunk lesz, ha megépítjük a két újat. A termelés 50 %-án is csodálkoztak, 25%-re saccolták. Pedig már évek óta az a szlogenje a PA Zrt-nek, hogy az atomerőmű, ahonnan az áram fele származik, vagy valami olyasmi. Nekünk köszönhetően most már legalább ezt tudják. Egyértelműen hasznos, amit csinálunk.

Egy gyakorlati tanács, aki másolja a Totót, nagyobb betű méterben praktikus, mert pár ember az mondta, hogy nincs kéznél szemüvegük.

Szucsán Marina